Universis etc. Nos Officialis Eduensis notum facimus quod in presentia dilecti nostri et fidelis, Johannis Goujeon, clerici, jurati nostri ac curie Ecclesie Eduensis notarii et tabellionis publici viceque ............. personaliter constitutus Johannes dictus le Clerc, de Drouceon, parochianus Sancti Leodegarii ............. scienter et provide palam et publice recognoscit et confitetur se tenere et habere in feodum et homagium ligium a reverendo in Christo patre et domino domino Johanne de Gomato, humili abbate monasterii Sancti Martini Eduensis, pro et nomine dicti sui monasterii, per modum consuetum ..... et hereditagia que secuntur: videlicet primo quamdam peciam terre sitam in finagio de Drouceon, loco communiter dicto seu vocato Martoy, tenente mansis dicti monasterii S. Martini ex sua parte, et terris Johannis de Sauceyo, domicelli, ex altera parte. Item quamdam oschiam sitam in dicto finagio vocatam communiter l’ouche de Jart, tenentem juxta iter commune ........ ville de Drouceon ex una parte, et juxta terras predicti Johannis de Sauceyo ex parte altera. Item quamdam aliam oschiam et unam peciam prati sitam in dicto finagio, loco dicto an Beaul, tenentem ex una parte juxta predictum iter commune et ex parte altera juxta mansos predicti monasterii, ac juxta mansos predicti domicelli ex parte alterâ. Item mediam partem unius soiture prati sitam in dicto finagio, loco communiter dicto et vocato prey de Bouange per tout, pratis et mansis hominibus dicti monasterii S. Martini tenente, juxta prata dicti domicelli ex una parte et juxta prata prioris prioratus Sancti Symphoriani Eduensis ex parte altera; promittens que idem Johannes Clericus, per se et suos per suum juramentum propter hoc ad sancta Dei Evangelia corporaliter datum, et sub obligatione omnium bonorum suorum mobilium et imobilium presentium et futurorum quorumque et sub ypotheca et obligatione predictarum rerum feodalium, dictum feodum et homagium erga prefatum dominum abbatem modo consueto et ad usus et consuetudines Burgundie habere, prestandoque per dictum Johannem Clericum coram dicto jurato notario et testibus infra scriptis. Quod si quedam obliviscerit ad ponendum et declarandum in hac presenti declaratione seu nominatione quod sibi non vertatur in aliquod prejudicium seu dampnum quia ......... declarabit loco et tempore opportunis ac totiens et quotiens fuerit debite requisitus. In cujus rei testimonium nos officialis eduensis prefatus, ad preces et requestam predicti Johannis Clerici et ad fidelem relationem predicti jurati notarii, cui in hiis et majoribus fidem plenam et indubiam adhibemus, qui nobis premissa fideliter retulit esse vera, sigillum dicte curie nostre eduensis ad contractus presentibus ejus litteris duximus apponendum. Datum die sabati post festum B. Vincentii, anno domini MCCCXCII, presentibus Mileto, filio Prini dicti Perrot, de la Pourcheresse, et Juliando, dicto Taulpin, de Bordello, alias de Grangiâ, testibus ad hec premissa vocatis specialiter et rogatis. GOUJEON.